Den Vest-Sjællandske Avis, 1833-02-23
Nyeste Post-Efterretninger. J det Engelske Overhuus den 15de foreslog Greve Grey sin Bill til at undertrykke Uroelighederne i Jrland i Overeensstemmelse med Forkyndelsen derom i Throntalen. Trængselen af Tilhørerne var ved denne Leilighed meget stor. Greven erklærede, at Forslaget til denne bill var en smertelig, men uundgaaeligt Pligt, og at det Paatrængende i Sagen maatte tiene til Undskyldning, at han ikke i Forveien havde andraget paa en Undersøgelses Committee. Han skildrede derpaa omstændeligt de Voldsgierninger og Giæringer hvorunder Jrland lider, og tillige det Ugrundede i O'Connels og hans Tilhængeres Paastand, at en Reform lader sig tilveiebringe uden Blodsudgydelse, blot ved at hæve Unionen; tillige satte han i et klart Lys, hvorledes disse Personer havde ved deres oprøriske Angreb og voldsomme Handlinger ophidset Folket mod den lovmæssige Orden, og hvilke skrækkelige Følger der dagligen fremkom deraf, som de nugieldende Love aabenbart ikke formaae at undertrykke. Hans Forslag bestod nu af to Dele: 1) Forholdsregler til at undertrykke Agitatorernes offentlige og hemmelige Foreninger; og 2) til at dæmpe de Voldsgierninger som der finde Sted. De foreslagne Forholdsregler byggede han paa lignende Martial=Love, som i Forbindelse med Ophævelsen af Habeas Corpus-Acten vare fordum passerede i det Jrlandske og Engelske Parlament. Men han vilde blot at Dødsstraffene skulde forvandles til Transportation fra 14 Aar. Han endte sin Tale med stort Biefald, og med det Forlangende at billen maatte fremlægges paa Bordet. - J Mødet i Underhuset den 11te foreslog Skatkammercantsleren en Bill til at forandre og forbedre Lovene angaaende den bestaaende (anglicanske) Kirke i Jrland; hvis hele Jndtægt beløber sig til 732,900 Pd. Sterl. Han foreslog Afskaffelsen af Kirkeskatten, som vil foraarsage en Lettelse af 80,000 Pund, at nedsætte Erkebispedommenes Antal fra 4 til 2 og Bispedommenes fra 18 til 10; at en Afgivt fra 5 til 15 PC. skal lægges paa alle Bispedømmer og de store Præstekald; alle disse Besparelser skulle lægges til de almindelige Kirkefonds. Alle geistlige Sine curer skulle afskaffes, alle Præstekald skulle nedlægges hvor der i 3 Aar ikke er holdet anglicansk Gudstieneste &c. Bills til at afløse Tienderne, til at afskaffe Foreninger af flere Geistlige Embeder i een Person skulle blive indbragte. - Hr. O'Con nel tilkiendegav sin store Glæde over disse Forslag, da de indeholdt Spirer til Forbedringer i Fremtiden, uagtet meget kunde have været fuldkomnere, og han erklærede at ville understøtte dem. Forslagene fandt meget Biefald, dog erklærede Sir Robert Jnglis og Robert Peel sig derimod fra den anglicanske Kirkes Side; hiin meente at det vilde stride mod Kongens og Parlamentets Eed, at antage dem, og Hr. Ruthven fra det katholske Parties Side, som vilde at Besparelserne skulle tilfalde den katholske Kirke. - O'Connel har truet Ministerne dersom de ville sætte deres Martial Bill mod Jrland igiennem, at ville styrte alle Jrland ske Banker ved Pengefordringer. Ved de sidste Debatter i Underhuset blev han understøttet af begge sine Sønner. - Underhuset antog eenstemmigen at Qvækeren Hr. Pease kunde antages som Medlem uden at aflægge den sædvanlige Eed.